Folketing
2000-05-02

Jamen jeg må sige det samme til hr. Jørn Jespersen, som jeg sagde til hr. Keld Albrechtsen før. Nu er det jo ikke sådan, at jeg som ordfører har været involveret i de forhandlinger, som miljøministeren har haft med SF eller med andre omkring det her. Jeg er kun blevet meddelt, hvad resultaterne var, og derfor må jeg selvfølgelig forholde mig til det. Og det, jeg kan ser, er, at der i hvert fald ikke i Miljøudvalget er flertal for øjeblikket for at stemme for det dér forslag, lovforslag nr. 157 B, som ligger i udvalget. Jeg er sådan set enig i, at man burde kunne finde en løsning på det her. Jeg mener, at der skal være nogle, hvad skal jeg kalde det, det er så grimt at sige sanktioner, men altså et eller andet, så folk ved, at der sker noget, hvis de ikke opfylder kravene.